กฎกระทรวง ฉบับที่ 21 (พ.ศ. 2539) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521
กฎกระทรวง
กฎกระทรวง
ฉบับที่ ๒๒ (พ.ศ.
๒๕๓๙)
ออกตามความในพระราชบัญญัติระเบียบข้าราชการฝ่ายตุลาการ
พ.ศ. ๒๕๒๑
 

 อาศัยอำนาจตามความในมาตรา ๑๓ และมาตรา ๑๔ วรรคสอง แห่ง
พระราชบัญญัติระเบียบข้าราชการฝ่ายตุลาการ พ.ศ. ๒๕๒๑
รัฐมนตรีว่าการกระทรวง
ยุติธรรม โดยความเห็นชอบของ ก.ต. ออกกฎกระทรวงไว้
ดังต่อไปนี้

 ข้อ ๑ ให้ยกเลิกกฎกระทรวง
ฉบับที่ ๑๒ (พ.ศ. ๒๕๒๙) ออกตามความ
ในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑

 ข้อ ๒
ให้มีตำแหน่งข้าราชการตุลาการที่เรียกชื่ออย่างอื่น โดยเทียบกับ
ตำแหน่งข้าราชการตุลาการตามมาตรา ๑๔ วรรคหนึ่ง ดังต่อไปนี้

ตำแหน่งที่เรียกชื่ออย่างอื่น เทียบกับตำแหน่ง

เลขานุการศาลเยาวชนและครอบครัวกลาง ผู้พิพากษาศาลจังหวัด
เลขานุการศาลภาษีอากรกลาง  ผู้พิพากษาศาลจังหวัด
ผู้พิพากษาศาลภาษีอากรกลาง ผู้พิพากษาศาลอุทธรณ์
ผู้พิพากษาหัวหน้าคณะในศาลภาษีอากรกลาง  ผู้พิพากษาหัวหน้าคณะในศาลอุทธรณ์
รองอธิบดีผู้พิพากษาศาลภาษีอากรกลาง ผู้พิพากษาศาลฎีกา
อธิบดีผู้พิพากษาศาลภาษีอากรกลาง  อธิบดีผู้พิพากษาศาลชั้นต้น

 ข้อ ๓
ข้าราชการตุลาการผู้ใดดำรงตำแหน่งผู้พิพากษาศาลภาษีอากรกลาง
ผู้พิพากษาหัวหน้าคณะในศาลภาษีอากรกลาง หรือรองอธิบดีผู้พิพากษาศาลภาษีอากรกลาง
อยู่ก่อนวันที่กฎกระทรวงนี้ใช้บังคับให้ข้าราชการตุลาการผู้นั้นได้รับเงินเดือนในชั้นที่ได้รับ
อยู่ก่อนวันที่กฎกระทรวงนี้ใช้บังคับ
แล้วแต่กรณีต่อไปจนกว่าจะได้มีการเลื่อนชั้นหรือแต่งตั้ง
ให้ดำรงตำแหน่งอื่น

 ให้ไว้ ณ วันที่ ๒๗ มีนาคม พ.ศ. ๒๕๓๙
 
ร้อยตำรวจเอก เฉลิม อยู่บำรุง
  รัฐมนตรีว่าการกระทรวงยุติธรรม


หมายเหตุ:-
เหตุผลในการประกาศใช้กฎกระทรวงฉบับนี้ คือ ตามที่กฎกระทรวง ฉบับที่ ๑๒ 
(พ.ศ. ๒๕๒๙)
ออกตามความในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ 
กำหนดการเทียบตำแหน่งผู้พิพากษาบางตำแหน่งไว้นั้นโดยที่ข้าราชการตุลาการซึ่งปฏิบัติหน้าที่
่ในศาลภาษีอากรกลางจำเป็นต้องเป็นผู้ที่มีประสบการณ์และความเชี่ยวชาญเกี่ยวกับคดีพิเศษ
ทั้งนี้ เพื่อประสิทธิภาพในการทำงาน
แต่การเทียบตำแหน่งผู้พิพากษาศาลภาษีอากรกลาง 
ผู้พิพากษาหัวหน้าคณะในศาลภาษีอากรกลาง
และรองอธิบดีผู้พิพากษาศาลภาษีอากรกลาง 
ที่เป็นอยู่ในปัจจุบันทำให้ข้าราชการตุลาการซึ่งดำรงตำแหน่งดังกล่าวนั้นมีระยะเวลาในการ
ปฏิบัติหน้าที่ในศาลภาษีอากรกลางได้ไม่นาน
ทำให้ไม่สามารถสร้างสมประสบการณ์และ
ความเชี่ยวชาญได้อย่างต่อเนื่อง
สมควรปรับปรุงการเทียบตำแหน่งผู้พิพากษาศาลภาษีอากร
กลาง ผู้พิพากษาหัวหน้าคณะในศาลภาษีอากรกลาง
และรองอธิบดีผู้พิพากษาศาลภาษีอากร
กลางเสียใหม่ให้สูงขึ้นกว่าที่เป็นอยู่ในปัจจุบันเพื่อขยายระยะเวลาการดำรงตำแหน่งในศาล
ภาษีอากรกลางออกไป จึงจำเป็นต้องออกกฎกระทรวงนี้

[รก.๒๕๓๙/๑๐ก/๑๕/๑๗ เมษายน ๒๕๓๙]